ประจำเดือนรอบล่าสุดมาวันที่25-30กันยา รอบเดือนอีกทีมาวันที่4พย. เเต่วันที่5พย มีสีน้ำตาลออกมาทุกวันจนถึงวันนี้ เป็นสีน้ำตาลทุกวันเเต่มานิดเดียว เเบบนี้เรียกว่าอะไรคะ ประจำเดือนรึป่าว เเล้วถ้าใช่จะเป็นอะไรไหมเพราะมีมา10วันเเล้วค่ะ
สวัสดีค่ะ หากประจำเดือนในรอบก่อนมาวันที่ 25-30 ก.ย. แล้วในวันที่ 4 พ.ย. ได้มีเลือดออกมาทุกวันจนถึงวันนี้ รวม 10 วันแล้ว ถือว่าเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแท้งเกิดขึ้น เช่น แท้งคุกคาม แท้งไม่ครบ เป็นต้น2. มีมดลูกอักเสบ แต่มักมีตกขาวที่ผิดปกติ และปวดท้องน้อยร่วมด้วย3. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ ไทรอยด์ฮอร์โมนทำงานผิดปกติ เป็นต้นหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังคงไม่หยุดไหล ก็ควรไปพบสูติ-นรีแพทย์ เพื่อตรวจหาสาเหตุและรักษาให้เลือดหยุดไหลค่ะ